Oficialusis leidinys L 237 , 06/09/2001 p. 0005 - 0015



Komisijos sprendimas 2001 m. rugpjūčio 10 d. dėl atsiskaitymo formos, kurią valstybės narės turi užpildyti pagal Direktyvos 1999/94/EB 9 straipsnį (pranešta dokumentu Nr. C(2001) 1883) (tekstas svarbus EEE) (2001/677/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gruodžio 13 d. Europos Parlamento ir Tarybos direktyvą 1999/94/EB dėl vartotojų teisės gauti informaciją apie degalų taupymą ir išmetamųjų CO2 dujų kiekį parduodant naujus keleivinius automobilius [1], ypač į jos 9 straipsnį, kadangi: (1) Valstybės narės iki 2003 m. gruodžio 31 d. perduoda Komisijai ataskaitą apie šios direktyvos nuostatų veiksmingumą nuo 2001 m. sausio 18 d. iki 2002 m. gruodžio 31 d. (2) Šios ataskaitos forma nustatoma ne vėliau kaip iki 2001 m. sausio 18 d. (3) Šiame sprendime numatytos priemonės atitinka pagal Direktyvos 1999/94/EB 10 straipsnį įsteigto komiteto nuomonę. (4) Atsakymai į atsiskaitymo formos klausimus grindžiami nacionaliniais duomenimis ir informacija, surinkta naudojant tinkamas nacionalines metodologijas, bei yra kiek įmanoma labiau išsamūs, PRIĖMĖ ŠĮ SPRENDIMĄ: 1 straipsnis Valstybės narės perduoda Komisija savo ataskaitas, kurių reikalauja Direktyvos 1999/94/EB 9 straipsnis, remdamosi priede nurodyta forma. 2 straipsnis Šis sprendimas skirtas valstybėms narėms. Priimta Briuselyje, 2001 m. rugpjūčio 10 d. Komisijos vardu Margot Wallström Komisijos narė [1] OL L 12, 2000 1 18, p. 16. -------------------------------------------------- PRIEDAS Atsiskaitymo forma, kurią valstybės narės turi užpildyti pagal Direktyvos 1999/94/EB 9 straipsnį ŽODYNAS Šie apibrėžimai pateikiami tik kaip šios ataskaitos interpretavimo gairės. Transporto priemonių klasifikavimo sistema: automobilių klasifikavimo, pavyzdžiui, pagal jų tipą arba rinkos grupę (šeimos, mažalitražė, kompaktinė, sportinė universali transporto priemonė, sedanas arba kiti parametrai), sistema. Komercinis vartotojas: komercinis subjektas arba privatus asmuo, mokantis už transporto priemonės, kuri bus daugiausia naudojama verslo tikslais, įsigijimą arba nuomą. Prekybos atstovas: asmuo, atstovaujantis prekybos atstovybę, kurioje vartotojas įsigyja arba išsinuomoja transporto priemonę. Prekybos atstovybė: komercinis subjektas, iš kurio vartotojas įsigyja arba išsinuomoja transporto priemonę. Kelias frančizes turinti organizacija: prekybos atstovybė, parduodanti daugiau nei vieną frančizę (t. y. parduodanti daugiau nei vieno gamintojo automobilius). Pardavimo punktas: tai vieta, pavyzdžiui, automobilių prekybos salonas arba kiemas, kur nauji keleiviniai automobiliai yra išstatyti arba siūlomi parduoti ar išnuomoti potencialiems pirkėjams. Į šią sąvoką įeina prekių mugės, kuriose nauji keleiviniai automobiliai pateikiami visuomenei. Privatus vartotojas: privatus asmuo, mokantis už transporto priemonės, kuri neturi būti naudojama verslo tikslais, įsigijimą arba nuomą. Vieną frančizę turinti organizacija: prekybos atstovybė, parduodanti vieną frančizę (t. y. parduodanti vieno gamintojo automobilius). (M) Privaloma (O) Neprivaloma A. DUOMENYS APIE ATASKAITĄ PATEIKIANČIĄ (-IAS) INSTITUCIJĄ (-AS) [1] VISI PRIVALOMI 1. Formą pildančio asmens vardas ir pavardė: 2. Formą pildančio asmens oficialios pareigos: 3. Organizacijos pavadinimas ir jos skyrius: 4. Organizacijos tipas: 5. Adresas: 6. Tarptautinis telefonas: 7. Tarptautinis telefaksas: 8. Elektroninis paštas: 9. Ar ši institucija yra paskirta pagal direktyvos 8 straipsnį? B. ĮGYVENDINIMO KONTEKSTAS 1. Pateikite duomenis apie reguliavimą arba rinkos ypatumus, kurie yra svarbūs naujų keleivinių automobilių pasirinkimui arba kitaip įtakoja atsaką į direktyvoje nurodytą informaciją. (M) 1.1. Glaustai nurodykite visas su keleiviniais automobiliais arba degalais susijusias ekonomines strategijas, taikomas jūsų valstybėje narėje. Pateikite duomenis apie šias strategijas ir apie tai, kaip jos taikomos. Aiškiai nurodykite, ar ir kaip visos šios ekonominės priemonės skiriasi pagal taikymą komercinėms organizacijoms ir privatiems vartotojams įsigyjant arba išsinuomojant naują (-us) keleivinę (-ius) automobilį (-ius) (pvz.: automobilių mokesčio lengvatos bendrovėms). (M) 1.2. Ar kuri nors iš atsakyme į 1 punkto 1 dalies klausimą apibūdintų ekonominių strategijų yra susijusi su kortele, vadovu arba plakatu? Jei taip, prašome pateikti duomenis. (M) 1.3. Ar be anksčiau minėtų yra kitų su keleiviniais automobiliais susijusių valdžios taisyklių arba rinkos ypatumų, kurie gali įtakoti naujų keleivinių automobilių pasirinkimą arba atsaką į direktyvoje nurodytą informaciją? Jei taip, prašome pateikti duomenis. (M) 1.4. Ar be pirmiau minėtų turite žinių apie kokius nors su keleiviniais automobiliais susijusius nevalstybinius rinkos ypatumus, kurie gali įtakoti naujų keleivinių automobilių pasirinkimą arba atsaką į direktyvoje nurodytą informaciją? Jei taip, pateikite duomenis. (M) 2. Duomenys apie sutampančias arba ankstesnes informavimo iniciatyvas, skirtas padidinti susipažinimą su transporto priemonių degalų taupos klausimais. (M) 2.1. Prašome pateikti glaustus duomenis apie visas iniciatyvas arba programas, skirtas padidinti automobilininkų susipažinimą su degalų taupos klausimais (pvz.: degalų taupos žymėjimo programa, televizijos ir radijo kampanijos) ir jūsų valstybėje narėje pradėtas prieš įsigaliojant direktyvos nuostatoms. (M) 2.1.1. Prašome nurodyti tokių pradėtų programų laiką, kuriuo šios iniciatyvos arba programos buvo taikomos. (M) 2.1.2. Prašome parašyti tokių pradėtų programų trumpą suvestinę, bendrais bruožais nusakančią, ar pastebėta, jog šios iniciatyvos turėjo poveikį, ir išvadas, kurios gali būti padarytos dėl to, kodėl šios iniciatyvos turėjo poveikį arba jo neturėjo (žiūrėti aukščiau). Kitu atveju galima pateikti bet kokią parengtą įvertinimo ataskaitą, kuri atitinka šiuos anksčiau minėtus informacijos prašymus. (M) 2.2. Ar buvo naudotos kokios nors kitos informavimo "priemonės", papildančios Direktyvoje 1999/94/EB nurodytas nuostatas (pvz.: televizijos, radijo arba spaudos kampanijos, susipažinimo didinimo dienos, konferencijos)? Prašome nurodyti visų naudotų priemonių tipus, sklaidos priemones, taikymo trukmę, kaštų įvertinimą ir paveiktų žmonių skaičiaus įvertinimą. (M) 3. Glaustai aprašykite keleivinių automobilių rinkos struktūrą. (M) 3.1. Valstybėje narėje registruotų prekybos atstovybių skaičius. (M) 3.2. Savarankiškų (t. y. tokių, kurių nevaldo gamintojai) ir nesavarankiškų (t. y. tokių, kurias valdo gamintojai) prekybos atstovybių procentas. (M) 3.3. Vieną ir kelias frančizes turinčių prekybos atstovybių procentas. (M) 3.4. Naujų automobilių, kuriuos užregistruoja (įsigyja arba išsinuomoja) privatūs vartotojai, procentas. (O) 3.5. Naujų automobilių, kuriuos užregistruoja (įsigyja arba išsinuomoja) komerciniai vartotojai, procentas. (O) C. DIREKTYVOS NUOSTATŲ IR JŲ ĮGYVENDINIMO VEIKSMINGUMO ĮVERTINIMAS 1. Ar atlikote tyrimus dėl Direktyvos 1999/94/EB veiksmingumo mažinant bendrą išmetamųjų CO2 dujų kiekį arba konkrečiai keleivinių automobilių išmetamųjų CO2 dujų kiekį? Prašome pateikti tyrimų rezultatus ir duomenis. (O) 2. Ar atlikote tyrimus dėl su direktyvos įgyvendinimu susijusių kaštų ir pelno (pvz.: prekybos atstovams, Vyriausybei arba automobilių gamintojams) gaminant ir platinant vadovus, korteles ir plakatus? (O) 2.1. Prašome pateikti kaštų įvertinimo rezultatus arba kaštų ir pelno analizes bei aiškiai nurodyti naudotas prielaidas ir metodikas. Apskaičiuoti kaštai turi būti griežtai pridedami prie tų, kurie būtų išleisti ir be direktyvos. (O) 2.2. Ar visos institucijos laiko kaštus priimtinais? Jei ne, prašome pateikti duomenis. (O) 2.3. Kokia ir ar numatoma galimybė mažinti kaštus? (O) 3. Direktyvos veiksmingumo įvertinimas vartotojų informavimo ir įtakojimo požiūriais. (M) Įvertinimo metodai 3.1. Ar jūsų valstybė narė vertino vartotojų susipažinimą su degalų taupos klausimais prieš pradėdama taikyti direktyvos nuostatas? Jei taip, prašome pateikti rezultatus, padarytas išvadas, naudotų vertinimo metodų duomenis ir apytikrius tikslumo lygius. Jei buvo atliktos apklausos, prašome pateikti duomenis, įskaitant apklaustųjų skaičių bei tikslumo ir atstovavimo vertinimus. Taip pat prašome nurodyti laikotarpį, per kurį tyrimai buvo atlikti. (M) 3.2. Ar vietos sąlygomis išbandėte skirtingas vadovų, kortelių arba plakatų formas? Jei taip, prašome pranešti metodų ir sąlygų duomenis bei bandymų rezultatus. (M) 3.3. Ar jūsų valstybė narė vertino direktyvos nuostatų (t. y. kortelė, vadovas, plakatas ir reklaminė medžiaga) veiksmingumą sudarant vartotojui galimybę pasirinkti, pasinaudojus informacija? Ar jūsų valstybė narė vertino vartotojų suvokimą ir atsaką į direktyvoje numatytą degalų taupos informaciją? Jei taip, prašome pateikti duomenis, įskaitant visus atliktus vertinimus, naudotus metodus ir apytikrius tikslumo lygius. Jei buvo atliktos apklausos, prašome pateikti duomenis, įskaitant apklaustųjų skaičių bei tikslumo ir atstovavimo vertinimus. Taip pat prašome nurodyti laikotarpį, per kurį tyrimai buvo atlikti. (M) Vartotojų susipažinimas su degalų taupos klausimais ir jų supratimas 3.4. Kiek susiformavęs vartotojų susipažinimas su degalų taupos klausimais ir jų supratimas? (O) 3.4.1. Kaip privatūs ir komerciniai vartotojai vertina įvairius veiksnius, įskaitant degalų taupą, į kuriuos gali būti atsižvelgta renkantis naują automobilį įsigijimui arba nuomai? (O) 3.4.2. Kiek, privačių ir komercinių vartotojų nuomone, gali skirtis to paties dydžio automobilių degalų sunaudojimas? (O) 3.4.3. Kaip svarba, kurią komerciniai vartotojai teikia degalų taupai, skiriasi atsižvelgiant į numatomą automobilio naudojimą, vairuotoją, su degalų kaštais nesusijusius ekonominius veiksnius, organizacijos aplinkosaugos politiką arba visus kitus svarbius veiksnius? (O) 3.4.4. Kiek privatūs ir komerciniai vartotojai yra susipažinę su pasaulinio atšilimo ir klimato pokyčių klausimais bei jų ryšiu su kuro (iškastinio kuro) naudojimu? (O) 3.4.5. Kaip vartotojo susipažinimas su degalų taupos klausimais ir jų supratimas skiriasi atsižvelgiant į vartotojo socialinę-ekonominę padėtį, amžių, lytį, svarbą, kurią vartotojas teikia degalų kaštams ir transporto priemonių mokesčiams, bei visus kitus veiksnius, kurie laikomi dominančiais? (O) 3.4.6. Kokį prioritetą, prekybos atstovų teigimu, privatūs ir komerciniai vartotojai teikia degalų taupai? (O) 3.4.7. Kaip dažnai, prekybos atstovų teigimu, privatūs ir komerciniai vartotojai klausia apie degalų taupą? (O) Vartotojų požiūris į informacijos apie degalų taupos šaltinius 3.5. Ką privatūs ir komerciniai vartotojai mano apie degalų taupos informacijos šaltinius? (O) 3.5.1. Kuriuos informacijos šaltinius, įskaitant direktyvoje numatytus informacijos apie degalų taupą šaltinius, privatūs ir komerciniai vartotojai mano esant svarbius rinkdamiesi naują keleivinį automobilį įsigijimui arba nuomai? (O) 3.5.2. Kaip lengvai privatūs ir komerciniai vartotojai galėjo gauti degalų taupos duomenų ir palyginti skirtingų automobilių degalų taupą? (O) 3.5.3. Kaip lengvai privatūs ir komerciniai vartotojai galėjo gauti poveikio aplinkai duomenų ir palyginti skirtingų automobilių poveikio aplinkai duomenis? (O) Bendras direktyvos nuostatų veiksmingumas 3.6. Kiek visumos atžvilgiu direktyvos nuostatos (t. y. kortelė, vadovas, plakatas ir reklaminė medžiaga) yra veiksmingos sudarant vartotojams galimybę pasirinkti, pasinaudojus informacija? (M) 3.6.1. Vertinant visumos atžvilgiu, kiek informatyvia privatūs ir komerciniai vartotojai (bei prekybos atstovai) laiko informavimo apie degalų taupą sistemą (t. y. kortelės, vadovai, plakatai ir reklaminė medžiaga)? Kaip tai skiriasi atsižvelgiant į vartotojo susipažinimą su degalų taupos klausimais, socialinę-ekonominę padėtį, amžių, lytį, svarbą, kurią vartotojas teikia degalų kaštams ir transporto priemonių mokesčiams, bei visus kitus veiksnius, kurie laikomi dominančiais? (O) 3.7. Kokio laipsnio įtaką visumos atžvilgiu direktyvos nuostatos daro vartotojų elgsenai? (M) 3.7.1. Vertinant visumos atžvilgiu, kiek įtakinga privatūs ir komerciniai vartotojai (bei prekybos atstovai) laiko informavimo apie degalų taupą sistemą (t. y. kortelės, vadovai, plakatai ir reklaminė medžiaga)? Kaip vartotojų atsakymai skiriasi atsižvelgiant į jų susipažinimą su degalų taupos klausimais, socialinę-ekonominę padėtį, amžių, lytį, svarbą, kurią vartotojai teikia degalų kaštams ir transporto priemonių mokesčiams, bei visus kitus veiksnius, kurie laikomi dominančiais? (O) 3.7.2. Kaip privatūs vartotojai keičia savo elgseną renkantis automobilį gavę informacijos iš informavimo apie degalų taupą sistemos, kuri nurodyta direktyvos nuostatose? Kaip vartotojų atsakas skiriasi atsižvelgiant į jų susipažinimą su degalų taupos klausimais, nuomonę apie direktyvos nuostatų įtakingumą, socialinę-ekonominę padėtį, amžių, lytį, svarbą, kurią vartotojai teikia degalų kaštams ir transporto priemonių mokesčiams, bei visus kitus veiksnius, kurie laikomi dominančiais? (O) Vadovo veiksmingumas 3.8. Kiek veiksmingas yra vadovas sudarant vartotojui galimybę pasirinkti, pasinaudojus informacija? (M) 3.8.1. Koks privačių ir komercinių vartotojų procentas turi žinių apie vadovą ir kaip jiems žinios apie vadovą pateikiamos? (O) 3.8.2. Kaip privatūs ir komerciniai vartotojai gauna savo vadovus? Kodėl privatūs ir komerciniai vartotojai, kurie turi žinių apie vadovą, jo negauna? Koks privačių ir komercinių vartotojų procentas sako, kad negavo vadovo jo paprašę pardavimo punkte? (O) 3.8.3. Koks privačių ir komercinių vartotojų procentas atsižvelgia į vadove esančią informaciją? (O) 3.8.4. Kiek aiškiu ir suprantamu vadovą laiko privatūs ir komerciniai vartotojai (bei prekybos atstovai)? (O) 3.8.5. Ar privatūs ir komerciniai vartotojai (bei prekybos atstovai) laiko vadovą naudingu? (O) 3.8.6. Ar privatūs ir komerciniai vartotojai (bei prekybos atstovai) mano, kad vadovas gali būti patobulintas? Kokius patobulinimus jie rekomenduoja? (O) 3.9. Kiek vadovas įtakingas? (M) 3.9.1. Kiek įtakingu vadovą privatūs ir komerciniai vartotojai (bei prekybos atstovai) laiko degalus taupančių automobilių skatinimo požiūriu? (O) Kortelės veiksmingumas 3.10. Kiek veiksminga yra kortelė sudarant vartotojui galimybę pasirinkti, pasinaudojus informacija? (M) 3.10.1. Koks privačių ir komercinių vartotojų procentas mato kortelę ant arba greta automobilio? (O) 3.10.2. Koks privačių ir komercinių vartotojų procentas sako, kad pardavėjas parodė kortelę? Koks privačių ir komercinių vartotojų procentas sako, kad pardavėjas jiems kortelę paaiškino? Koks šių vartotojų procentas paprašė pardavėjo jiems paaiškinti kortelę? (O) 3.10.3. Koks privačių ir komercinių vartotojų procentas skaito korteles? (O) 3.10.4. Kiek aiškia ir suprantama kortelę laiko privatūs ir komerciniai vartotojai (bei prekybos atstovai)? (O) 3.10.5. Kiek naudinga kortelę laiko privatūs ir komerciniai vartotojai (bei prekybos atstovai)? (O) 3.10.6. Ar privatūs ir komerciniai vartotojai pageidautų, kad kortelė lygintų automobilio degalų taupą su kitais automobiliais? Kokio palyginimo metodo vartotojai pageidautų? (O) 3.10.7. Ar privatūs vartotojai turi žinių apie Europos energijos kortelę prietaisams? Ar privatūs vartotojai teikia pirmenybę Europos energijos kortelės prietaisams formai arba degalų taupos kortelei naudojamai formai? Ar vartotojai pageidautų, kad visų energiją naudojančių gaminių kortelės būtų panašios formos? (O) 3.10.8. Ar privatūs ir komerciniai vartotojai (bei prekybos atstovai) mano, kad kortelė gali būti patobulinta? Kokius patobulinimus jie rekomenduoja? (O) 3.11. Kiek kortelė įtakinga? (M) 3.11.1. Kiek įtakinga kortelę privatūs ir komerciniai vartotojai (bei prekybos atstovai) laiko degalus taupančių automobilių skatinimo požiūriu? (O) Plakato (monitoriaus ekrano) veiksmingumas 3.12. Kiek veiksmingas yra plakatas (monitoriaus ekranas) sudarant vartotojui galimybę pasirinkti, pasinaudojus informacija? (M) 3.12.1. Koks privačių ir komercinių vartotojų procentas mato plakatus (monitoriaus ekranus)? (O) 3.12.2. Ką privatūs ir komerciniai vartotojai iš plakato (monitoriaus ekrano) sužino? (O) 3.12.3. Kiek aiškiu ir suprantamu plakatą (monitoriaus ekraną) laiko privatūs ir komerciniai vartotojai (bei prekybos atstovai)? (O) 3.12.4. Kiek naudingu plakatą (monitoriaus ekraną) laiko privatūs ir komerciniai vartotojai (bei prekybos atstovai)? (O) 3.12.5. Ar privatūs ir komerciniai vartotojai (bei prekybos atstovai) mano, kad plakatas (monitoriaus ekranas) gali būti patobulintas? Kokius patobulinimus jie rekomenduoja? (O) 3.13. Kiek plakatas (monitoriaus ekranas) įtakingas? (M) 3.13.1. Kiek įtakingu plakatą (monitoriaus ekraną) privatūs ir komerciniai vartotojai (bei prekybos atstovai) laiko degalus taupančių automobilių skatinimo požiūriu? (O) Kitos reklaminės literatūros veiksmingumas 3.14. Kiek veiksmingos yra direktyvos nuostatos dėl kitos reklaminės literatūros sudarant vartotojui galimybę pasirinkti, pasinaudojus informacija? (M) 3.14.1. Kiek informacijos apie degalų taupą privatūs ir komerciniai vartotojai pastebi kitoje reklaminėje literatūroje? (O) 3.14.2. Kiek naudingu privatūs ir komerciniai vartotojai laiko aiškų degalų taupos duomenų pateikimą visoje reklaminėje literatūroje? (O) 3.15. Kiek įtakingos yra direktyvos nuostatos dėl kitos reklaminės literatūros? (M) 3.15.1. Kiek įtakingomis direktyvos nuostatas dėl kitos reklaminės literatūros privatūs ir komerciniai vartotojai (bei prekybos atstovai) laiko degalus taupančių automobilių skatinimo požiūriu? (O) 3.16. Prašome pateikti išvadas, padarytas dėl direktyvos nuostatų veiksmingumo informuojant ir įtakojant vartotojus. (M) D. INFORMAVIMO PRIEMONIŲ FORMA IR TAIKYMAS Kortelės forma 1. Kokia kortelės forma naudojama jūsų valstybėje narėje? Prašome pateikti pavyzdžių. (M) 1.1. Ar kortelė lygina automobilio, kuriam ji skirta, degalų taupą su kitų automobilių degalų taupa? Jei taip, prašome paaiškinti, kaip automobiliai lyginami (pvz.: lyginami pagal degalų taupos normalizavimą, pagal klasifikavimo sistemą klasifikuojami taip, kad automobilį būtų galima palyginti su kitais tos pačios klasės automobiliais). (M) 1.2. Jei automobiliai gali būti vertinami pagal jų degalų taupą, paaiškinkite, kaip vertinimo sistema taikoma rinkoje esančių automobilių asortimentui. Kaip dažnai vertinimai atnaujinami? Koks yra visų automobilių vidutinis degalų taupos vertinimas? (M) 1.3. Jei kortelėje pateikiami degalų kaštai, nurodykite jų apskaičiavimo pagrindą (t. y. stebėtą atstumą, degalų kaštus, susijusius su visų tipų degalų litru arba galonu, metų skaičių ir t. t.). (M) 1.4. Jei kortelėje pateikiamos "ekologinė nuoroda arba klasė", skirtos palyginti vienos transporto priemonės poveikį aplinkai su kitomis transporto priemonėmis, prašome nurodyti, kaip šie duomenys gaunami ir išreiškiami. (M) 1.5. Jei kortelėje pateikiami triukšmo duomenys, prašome nurodyti, kaip šie duomenys gaunami ir išreiškiami. Jei triukšmo duomenys lyginami su kitais automobiliais, prašome nurodyti, kaip tai daroma. (M) 1.6. Jei kortelėje nurodomi toksiškų emisijų duomenys, prašome nurodyti, kaip šie duomenys gaunami ir išreiškiami. Jei šie duomenys lyginami su kitais automobiliais, prašome nurodyti, kaip tai daroma. (M) 1.7. Ar naudojimui kortelėse buvo sukurta klasifikavimo sistema, priskirianti keleivinius automobilius konkrečioms klasėms? Jei taip, prašome, pateikti duomenų, kaip ši sistema veikia. (M) 1.8. Ar kortelėje pateikiamos nuorodos į su transporto priemone susijusius privalumus arba trukumus, tokius kaip mokesčiai, kurie gali įtakoti pasirinkto automobilio tipą ir todėl būti susiję su degalų taupa? Prašome paaiškinti, kaip ši informacija pristatoma. (M) 1.9. Ar be anksčiau minėtų būdų jūsų degalų taupos kortelė kuriais nors būdais papildo minimalius Direktyvos 1999/94/EB I priedo nurodymus? Prašome paaiškinti, kaip duomenys gaunami. Taip pat pateikite argumentus, kodėl kortelė sukurta šiuo (-iais) būdu (-ais). (M) 1.10. Ar yra ketinimų ateityje pataisyti kortelės formą? Jei taip, prašome pateikti duomenis, įskaitant numatomą (-as) datą (-as), kaip duomenys, kurie turi būti pridedami, yra gaunami, ir numatomų pokyčių argumentus. (M) Vadovo forma 2. Kokia vadovo forma naudojama jūsų valstybėje narėje? Prašome pateikti pavyzdį (-džius). (M) 2.1. Ar jūsų valstybėje narėje (neįskaitant variantų skirtingomis kalbomis) naudojamas tik vienas degalų taupymo vadovo variantas? (M) 2.2. Jei vadove pateikiami degalų kaštai, nurodykite jų apskaičiavimo pagrindą (t. y. stebėtą atstumą, degalų kaštus, susijusius su visų tipų degalų litru arba galonu, metų skaičių ir t. t.). Prašome nurodyti, ar pagrindas tas pats, kaip ir kortelės atveju. (M) 2.3. Jei naudojamos "ekologinė nuoroda arba klasė", skirtos palyginti vienos transporto priemonės poveikį aplinkai su kitomis transporto priemonėmis, prašome nurodyti, kaip šie duomenys gaunami (prašome nurodyti, ar taip pat, kaip ir kortelės atveju). (M) 2.4. Jei į vadovą įtraukiami triukšmo duomenys, prašome nurodyti, kaip šie duomenys gaunami ir išreiškiami. Jei šie duomenys lyginami su kitais automobiliais, prašome nurodyti, kaip tai daroma (prašome nurodyti, ar taip pat, kaip ir kortelės atveju). (M) 2.5. Jei vadove nurodomi toksiškų emisijų duomenys, prašome nurodyti, kaip šie duomenys gaunami ir išreiškiami. Jei šie duomenys lyginami su kitais automobiliais, prašome nurodyti, kaip tai daroma. (M) 2.6. Ar naudojimui vadove buvo sukurta klasifikavimo sistema, priskirianti keleivinius automobilius konkrečioms klasėms? Jei taip, prašome, pateikti duomenų, kaip ši sistema veikia (prašome nurodyti, ar taip pat, kaip ir kortelės atveju). (M) 2.7. Ar į vadovą įtraukiamos nuorodos į su transporto priemone susijusius privalumus arba trūkumus, tokius kaip mokesčiai, kurie gali įtakoti pasirinkto automobilio tipą ir todėl būti susiję su degalų taupa? Prašome paaiškinti, kaip ši informacija pristatoma. (M) 2.8. Ar į vadovą įtraukiami degalų taupos reitingai? Prašome paaiškinti, kaip ši informacija pristatoma. (M) 2.9. Ar be anksčiau numatytų būdų jūsų vadovas kuriais nors būdais papildo Direktyvos 1999/94/EB I priede nurodytus minimalius nurodymus? Jei taip, prašome apibūdinti, kaip vadovas papildo direktyvos nurodymus ir pateikti papildomų priemonių argumentus. (M) 2.10. Ar yra elektroninis vadovo variantas? Prašome nurodyti tinklalapio adresą, svetainės veikimo laiką ir iki šiol užfiksuotų apsilankymų skaičių. Ar yra galimybės naudotis rūšiavimo ir paieškos priemonėmis? Kaip dažnai elektroninis vadovas atnaujinamas? Prašome trumpai apibūdinti jo turinį ir formą. (M) 2.11. Ar yra ketinimų ateityje pataisyti popierinio arba elektroninio vadovų formą? Jei taip, prašome pateikti duomenis, įskaitant numatomą (-as) datą (-as), kaip duomenys, kurie turi būti pridedami, yra gaunami, ir numatomų pokyčių argumentus. (M) Plakato (monitoriaus ekrano) forma 3. Kokia plakato (monitoriaus ekrano) forma naudojama jūsų valstybėje narėje? Prašome pateikti pavyzdžių. (M) 3.1. Ar jūsų valstybė narė degalų taupymo plakatams (monitoriaus ekranui) nustatė kokių nors nuostatų be nustatytų Direktyvoje 1999/94/EB? Jei taip, prašome mums pranešti apie papildomas nuostatas, kurios nustatytos jūsų teisės aktuose, arba strategijas ir pateikti papildomų nuostatų argumentus. (M) 3.2. Ar yra ketinimų ateityje pataisyti plakato (monitoriaus ekrano) formą? Jei taip, prašome pateikti duomenis, įskaitant numatomą (-as) datą (-as), kaip duomenys, kurie turi būti pridedami, yra gaunami, ir numatomų pokyčių argumentus. (M) Reklaminės literatūros forma 4. Koks forma yra naudojama reklaminei literatūrai? (M) 4.1. Ar jūsų valstybė narė "kitai reklaminei literatūrai" nustatė kokių nors nuostatų be nustatytų Direktyvoje 1999/94/EB? Jei taip, prašome mums pranešti apie papildomas nuostatas, kurios nustatytos jūsų teisės aktuose, arba strategijas ir pateikti papildomų nuostatų argumentus. (M) 4.2. Ar jūsų valstybėje narėje yra kokių nors nuostatų dėl reklaminės nerašytinės medžiagos (pvz.: interneto, televizijos, radijo)? Jei taip, prašome pateikti duomenis. (M) 4.3. Ar yra ketinimų ateityje pataisyti esamas nuostatas dėl reklaminės literatūros arba nerašytinės medžiagos? Jei taip, prašome pateikti duomenis, įskaitant numatomą (-as) datą (-as), kaip duomenys, kurie turi būti pridedami, yra gaunami, ir numatomų pokyčių argumentus. (M) Formos pataisymai direktyvos įgyvendinimo laikotarpiu 5. Ar per ataskaitinį laikotarpį (t. y. nuo to laiko, kai direktyvos nuostatos buvo pradėtos įgyvendinti jūsų valstybėje narėje) buvo pataisytos bet kokios jūsų valstybėje narėje įgyvendinamos direktyvos nuostatos (plakatas, vadovas, kortelė)? (M) 5.1. Nurodykite, kurios nuo 2001 m. sausio 18 d. įgyvendinamos Direktyvos 1999/94/EB nuostatos, buvo nuo to laiko pataisytos. Jei galima, pateikite pavyzdžių (pvz.: kortelės, vadovo). (M) 5.2. Prašome pateikti įvairių pokyčių argumentus. (M) E. ĮGYVENDINIMO KLAUSIMAI Bendri klausimai 1. Kaip atsakomybė paskirstoma tarp Vyriausybės, prekybos atstovų gamintojų ir importuotojų? (M) 1.1. Kas yra atsakingas už vadovų kūrimo, gamybos ir platinimo priežiūrą? (M) 1.2. Kas yra atsakingas už kortelių kūrimo, gamybos ir platinimo priežiūrą? (M) 1.3. Kas moka už vadovų, kortelių ir plakatų gamybą ir platinimą? (M) 2. Kokios sistemos buvo sukurtos siekiant rengti, administruoti ir platinti informaciją? (M) 2.1. Kiek vadovų atspausdinama kiekvienais metais? Kaip ir kam vadovai yra platinami? (M) 2.2. Kaip prekybos atstovai gauna korteles? (M) 2.3. Kaip prekybos atstovai gauna plakatus? (M) 2.4. Kuriuos kortelių, vadovų ir plakatų (monitoriaus ekrano) gavimo būdus prekybos atstovai laiko veiksmingesniais ir ką jie mano esant kliūtimis, trukdančiomis taikyti šias pageidautinas sistemas? (O) 3. Ar ketinate ir toliau naudoti savo dabartines vadovų, kortelių ir plakatų platinimo sistemas? Jei ne, prašome pateikti duomenis ir argumentus dėl ketinimų imtis pataisymų bei nurodyti, numatomą pokyčių įsigaliojimą. (M) 4. Iki kurios datos jūsų valstybėje narėje įsigaliojo Direktyvos 1999/94/EB nuostatos? Prašome nurodyti, jei įvairios nuostatos buvo pradėtos taikyti skirtingu metu. (M) 5. Ar buvo įvertintas atitikimo direktyvos nuostatoms laipsnis? Jei taip, pateikite visų naudotų vertinimo metodų duomenis ir apytikrius tikslumo lygius. Prašome aiškiai nurodyti, ar skiriasi kortelės, plakato, vadovo ir reklaminės literatūros vertinimo aspektai. Jei buvo atliktos apklausos, prašome pateikti duomenis, įskaitant apklaustųjų skaičių bei tikslumo ir atstovavimo vertinimus. Taip pat prašome nurodyti laikotarpį, per kurį vertinimai buvo atlikti. (M) 6. Koks yra atitikimo direktyvos nuostatoms laipsnis? (M) Kortelės atitikimas 6.1. Ar kortelės turinys ir forma atitinka direktyvos nuostatas, ir ar kortelė taip pat išstatoma laikantis direktyvos nuostatų? (M) 6.1.1. Ar kortelės atitinka standartinę formą siekiant, kad jas geriau atpažintų vartotojai? (M) 6.1.2. Ar kortelės yra A4 matmenų (t. y. 297 mm x 210 mm)? (M) 6.1.3. Ar, laikantis direktyvos I priedo, kortelėse pateikiama degalų sunaudojimo ir CO2 emisijos informacija? (M) 6.1.4. Ar kortelėse pateikiamas direktyvos I priede nurodytas tekstas dėl galimybės gauti vadovą ir CO2 emisijos? (M) 6.1.5. Koks automobilių procentas turi atitinkamas korteles, kurios atitinka visas direktyvos nuostatas? (O) 6.1.6. Koks automobilių procentas turi korteles, kurios pridedamos prie automobilių? (O) 6.1.7. Koks automobilių procentas turi korteles, kurios yra pakankamai arti automobilių? (O) 6.1.8. Koks automobilių procentas neturi pridedamų arba arti išstatomų kortelių? Kokios, pasak prekybos atstovų, yra kortelių neišstatymo ant arba arti automobilių priežastys? (O) 6.1.9. Koks automobilių procentas turi korteles, kurios yra sunkiai pastebimos? (O) 6.1.10. Koks automobilių procentas turi korteles, kurios yra sugadintos? (O) 6.1.11. Koks automobilių procentas turi korteles, kurios teisingai neatitinka automobilių? (O) 6.1.12. Koks automobilių procentas turi korteles, kurių turinys neatitinka direktyvos? Kokios yra turinio neatitikimo priežastys tais atvejais, kai kortelės turinys neatitinka direktyvos? (O) 6.1.13. Koks automobilių procentas turi korteles, kurių forma neatitinka direktyvos? Kokios yra formos neatitikimo priežastys tais atvejais, kai kortelės forma neatitinka direktyvos? (O) 6.1.14. Prašome pateikti duomenis apie visus kortelių atvejus su klaidinančiais ženklais, simboliais arba įrašais su degalų sunaudojimu arba CO2 emisija susijusiose kortelėse, kurios neatitinka direktyvos reikalavimų. (M) 6.1.15. Ar yra kokių nors atvejų, kai ant automobilių išstatomos konkuruojančios kortelės, kuriose pateikiama su degalų taupa susijusi informacija ir kurios prieštarauja informacijai oficialiose kortelėse? Jei taip, prašome pateikti tokių atvejų duomenis. (O) 6.2. Prašome pateikti išvadas, padarytas dėl kortelių ir atitikimo direktyvos nuostatoms. (M) Vadovo atitikimas 6.3. Ar vadovo turinys ir forma atitinka direktyvos nuostatas, ir ar vadovas taip pat platinamas laikantis direktyvos nuostatų? (M) 6.3.1. Kokio dydžio yra vadovas ir kiek jame puslapių? (M) 6.3.2. Ar automobiliai grupuojami pagal markę ir abėcėlės tvarka? (M) 6.3.3. Ar automobilių modeliai grupuojami kitais būdais be grupavimo abėcėlės tvarka? Prašome apibūdinti, kaip modeliai yra grupuojami. (M) 6.3.4. Kaip dažnai vadovas atnaujinamas? (M) 6.3.5. Kai vadovas atnaujinamas, ar jame pateikiamas visų naujų keleivinių automobilių modelių, kuriuos galima įsigyti šio atnaujinto vadovo išleidimo dieną, sąrašas? (M) 6.3.6. Ar visų išvardintų modelių degalų tipas bei oficialaus degalų sunaudojimo kiekis ir oficialiai patvirtintas išmetamųjų CO2 dujų kiekis nurodomi teisingai ir laikantis direktyvos nuostatų? (M) 6.3.7. Ar visiems išvardintiems modeliams pateikiami kokie nors kiti duomenys be nurodytų direktyvoje? Jei taip, prašome juos nurodyti ir pateikti argumentus dėl įtraukimo į vadovą. (M) 6.3.8. Ar vadove buvo naudojami su degalų sunaudojimu arba CO2 emisija susiję klaidinantys ženklai, simboliai arba įrašai, kurie neatitinka direktyvos nuostatų? Jei taip, prašome pateikti duomenis. (M) 6.3.9. Ar yra kokių nors atvejų, kai prekybos salonuose išstatomi konkuruojantys vadovai, kuriose pateikiama su degalų taupa susijusi informacija ir kurie prieštarauja informacijai oficialiame vadove? Jei taip, prašome pateikti tokių atvejų duomenis. (O) 6.3.10. Koks prekybos atstovybių procentas prekybos punktuose siūlo galimybę gauti nemokamus vadovus ir koks procentas nesiūlo jokių vadovų? Dėl kokių priežasčių pardavimo punktuose negalima gauti nemokamų vadovų? (O) 6.3.11. Ar prekybos atstovybėms kyla problemų dėl vadovų pristatymo? (O) 6.3.12. Ar vadovai išstatomi pardavimo punkte? Kodėl prekybos atstovai vadovų neišstato? (O) 6.4. Prašome pateikti išvadas, padarytas dėl vadovų ir atitikimo direktyvos nuostatoms. (M) Plakato (monitoriaus ekrano) atitikimas 6.5. Ar plakato (monitoriaus ekrano) turinys ir forma atitinka direktyvos nuostatas, ir ar jis taip pat išstatomas laikantis direktyvos nuostatų? (M) 6.5.1. Koks prekybos atstovų procentas neišstato plakatų (monitoriaus ekranų) pardavimo punkte? (O) 6.5.2. Koks prekybos atstovų procentas neišstato plakatų (monitoriaus ekranų) svarbioje pardavimo punkto vietoje? (O) 6.5.3. Kaip pardavimo punkte išstatomi plakatai (monitoriaus ekranai) neatitinka direktyvos? (O) 6.5.4. Kokias priežastis prekybos atstovai pateikia dėl degalų sunaudojimo plakatų (monitoriaus ekranų) neišstatymo? (O) 6.5.5. Kokias priežastis prekybos atstovai pateikia dėl degalų sunaudojimo plakatų (monitoriaus ekranų) neišstatymo svarbioje vietoje? (O) 6.5.6. Kokias priežastis prekybos atstovai pateikia dėl atvejų, kai plakatų (monitoriaus ekranų) forma arba turinys neatitinka direktyvos? (O) 6.6. Prašome pateikti išvadas, padarytas dėl plakato (monitoriaus ekrano) ir atitikimo direktyvos nuostatoms. (M) Kitos reklaminės literatūros atitikimas 6.7. Ar reklaminė literatūra atitinka direktyvos nuostatas? (M) 6.8. Prašome pateikti pavyzdžius apie atvejus, kai buvo nustatyta, kad reklaminė literatūra neatitinka direktyvos nuostatų. (M) 6.9. Prašome pateikti išvadas, padarytas dėl reklaminės literatūros atitikimo direktyvos nuostatoms. (M) Atitikimo tendencijų įvertinimas 6.10. Kaip prekybos atstovybių atitikimas (dėl kortelių ir plakatų bei vadovų platinimo laikantis direktyvos nuostatų) skiriasi pagal regionus ir prekybos atstovybių tipus (t. y. savarankiška arba nesavarankiška, turinti vieną arba kelias frančizes, pagal gamintoją)? (O) 6.11. Kaip prekybos atstovybių atitikimas (dėl kortelių ir plakatų bei vadovų platinimo laikantis direktyvos nuostatų) skiriasi pagal premijų (komisinių mokesčių) sistemas, naudojamas atlyginti pardavėjams? (O) 6.12. Kaip atitikimo laipsnis jūsų valstybėje narėje skiriasi atsižvelgiant į vartotojų susipažinimą su degalų taupos klausimais bei apskaičiuotą direktyvos nuostatų įtaką vartotojų elgsenai? (O) Nuobaudų sistema 6.13. Kokią nuobaudų sistemą jūsų valstybė narė sukūrė taikyti nacionalinių nuostatų, priimtų pagal šią direktyvą, pažeidimams? (M) 6.13.1. Ar jūsų valstybė narė apibrėžė nuobaudas, taikomas nacionalinių nuostatų, priimtų pagal šią direktyvą, pažeidimams? (M) 6.13.2. Prašome pateikti duomenis apie nuobaudų sistemą. (M) 6.13.3. Ar buvo skirtos kokios nors nuobaudos? Jei taip, kam nuobaudos buvo skirtos, ir kokia nuobaudos forma taikyta? (M) Grupavimo sistema 7. Direktyvos 2 straipsnio 5 ir 6 dalys nurodo, kad transporto priemonių tipų variantai gali būti grupuojami pagal vieną modelį. Ar buvo sukurta tokia grupavimo sistema? Prašome nurodyti pagrindą, kuriuo remiantis grupavimo sistema buvo sukurta. Prašome nurodyti, kaip grupavimo sistema buvo taikoma direktyvos nuostatoms. (O) F. IŠPLĖTIMAS KITOMIS SKLAIDOS PRIEMONĖMIS 1. Ar jau išplėtėte ir (arba) ketinate išplėsti informavimo sistemą, pavyzdžiui, kitomis sklaidos priemonėmis? Jei taip, kaip ir kokiu tikslu? (O) 2. Ar išbandėte kokias nors alternatyvių priemonių formas vietos sąlygomis? Jei taip, prašome pranešti duomenis apie tyrimų metodus ir sąlygas bei tyrimų rezultatus. (O) 3. Ar nustatėte teisines ir institucines kliūtis išplečiant reikalavimus reklaminei literatūrai kitomis sklaidos priemonėmis? Jei taip, prašome pateikti duomenis. (O) G. BENDRAS ĮVERTINIMAS 1. Prašome nurodyti svarbiausius įgyvendinant direktyvą (ir jūsų papildomas nacionalines nuostatas) sužinotus dalykus. (O) 2. Prašome nurodyti veiksmus, kurie, jūsų manymu, yra labiausiai neatidėliotini siekiant padidinti direktyvos veiksmingumą ir jūsų valstybėje narėje, ir ES. (O) [1] Jei formą pildo daugiau nei vienas (-a) asmuo (organizacija/skyrius), kiekvienu atveju nurodykite pirmiau minėtus duomenis. --------------------------------------------------